'N GEMEENTE IN AFRIKA VIR DIE HELE WÊRELD - Woensdag Inspirasie
Komplekse Bybelvertalings in vandag se tyd. Bybel vertaling is nie maklik nie, maar wel moontlik.
Wie bied dit aan?
Indien jy meer tyd het, sal dit goed wees om die onderstaande video te kyk, maar dis nie broodnodig vir vandag se Bybelstudie nie:
Na watter vertalings gaan ons kyk:
Daar is 'n uitspraak van 'n goddelose
wat in sy gedagtes leef: "Daar is
geen vrees vir God nie.
Want in sy eie oë is hy te seker van
homself om sy sondeskuld te ontdek,
​om dit te haat..."
In die hart van die goddelose
en praat net goed oor homself.
Iemand wat verkeerd doen, is opstandig
teen die Here, ek weet dit.
So 'n mens sê hy is nie bang vir God nie.
​Hy dink hy is baie wonderlik,
hy sien nie dat hy verkeerd doen nie
en hy is nie jammer daaroor nie.
Wat sê die verskillende vertalings, en hoe help dit ons om ons verhouding met God beter te verstaan?
Al vier die verskillende vertalings kom neer op twee waarhede.
Die eerste waarheid is dat goddelose mense dink hulle hoef nie vir God bang te wees nie. Hulle voel dat hulle nie vrees vir God te hê nie.
Die tweede waarheid word verskillend verwoord in die vertalings. Die 1953 en 2020 vertalings fokus sterk op die bronteks wat verwys na die goddelose mens wat homself so vlei (homself goedpraat) dat hy nie 'n haat kan vind vir sy sonde nie.
Die Bybel vir almal en die 1983 vertaling kom in beginsel daarop neer dat 'n goddelose mens nie jammer kan wees oor sy oortredings nie, maar is bietjie verwyder van die bronteks.
Ek verkies die 2020 vertaling wat sterk fokus daarop dat ons die sonde wat in ons lewens is moet haat. Dis 'n sterk teologiese basis vir die koms van Jesus in die Nuwe Testament.
Ons moet die sonde haat. Sonde en verwydering van God bring groot tragedies en hopeloosheid mee. Hoe meer ons fokus op God, hoe meer kan ons Godvresend leef, en hoe meer sien ons hoe Hy ons red van ons sonde.
Hierdie proses is die proses van heiligmaking.
Jy kan en moet deel wees van daardie proses.
Kyk 'n opsomming van vandag se Bybelstudie, en stuur dit na iemand:
3 Februarie 2021 - Die teks van die Ou Testament. Wat is tekskritiek? En meer oor die 2020 Bybelvertaling.
Wie bied dit aan:
Hoe help dit my:
Hierdie Bybelstudie en video materiaal help jou om die Ou Testament se vertaling in 2020 beter te verstaan. Dis belangrik dat alle Afrikaanse gelowiges konstant probeer om die Bybel beter te verstaan.
Kyk eers hierdie video:
Kom ons doen Bybelstudie: Rigters 16:1-2
​1 Simson het op 'n keer Gasa toe gegaan. Hy het daar 'n prostituut ontmoet en by haar gaan slaap. 2 Die mense van Gasa het gehoor dat Simson daar was. Hulle het toe saamgekom en by die ingang van die stad die hele nag deur vir hom gesit en wag. Hulle het deur die nag nie 'n geluid gemaak nie. Hulle het met mekaar afgespreek: "Wanneer dit lig word, gaan ons hom doodmaak."
1 EN Simson het na Gasa gegaan en daar 'n hoer gesien en by haar ingegaan. 2 Toe die Gasiete die tyding kry: Simson het hier ingekom, omsingel hulle hom en lê hom die hele nag voor by die stadspoort, maar die hele nag het hulle hul stilgehou en gesê: Teen dagbreek sal ons hom doodmaak.
1 Op 'n keer het Simson na Gasa toe gegaan. Daar het hy 'n prostituut raakgeloop en by haar geslaap. 2 Die woord het gou die rondte gedoen dat Simson in die omgewing was. Die mense van Gasa het toe die huis omsingel en die hele nag lank vir hom by die stad se hekke gewag. Hulle het doodstil in die donker vir hom gesit en wag en by hulleself gedink: Wag maar, teen dagbreek maak ons hom dood.
1Simson is op 'n keer na Gasa toe. Daar het hy 'n prostituut gesien en by haar huis ingegaan. 2Daar is toe vir die mense van Gasa vertel: "Simson het hierheen gekom."Hulle het die huis omsingel en hom die hele nag deur voorgelê by die stadspoort. Hulle het die hele nag in stilte gewag en gedink: môre ligdag maak ons hom dood.
Voor die 2020 vertaling van die Bybel in Afrikaans was daar vyf verskillende vertalings van die Bybel. Een van daardie vertalings (Die Bybel vir almal), gaan nie in hierdie Bybelstudie hanteer word nie.
Die ander vier gaan wel hanteer word. Op grond van Prof Herrie se ontleding gaan ons deur drie fases van die ontleding van hierdie teks beweeg.
Fase 1: Wat staan oorspronklik in die teks?
Die naaste weergawe aan wat die oorspronklike teks sê is die 1953 vertaling. Die Bodskap vertaal dit ook korrek deur te begin met die frase: "Op 'n keer". Dis amper soos die inleiding van 'n nuwe hoofstuk in Simson se verhaal. Ons kan ook sê dis soos 'n nuwe episode in die boek van Simson se lewe.
Die 1953 vertaling gee nie die gevoel dat dit 'n nuwe episode van Simson se lewe is nie. Deur net te sê "En Simson het gegaan..." se betekenis is meer. Hier word nie werklik erkenning gegee aan die feit dat hierdie die inleiding van 'n nuwe hoofstuk in Simson se lewe nie.
Die 1983 vertaling maak daarvan 'n leidende sin. Dit begin met "Simson" aan die begin, maar Hebreeuse sinne het altyd begin met die werkwoord. Vir ons sal dit egter vreemd klink, en daarom word die woordorde verander. Die verandering van sinne na 'n maklike woordorde is nie iets wat tot sy reg kom in die 1953 vertaling nie, en daarom voel dit vreemd om te lees.
Die Nuwe Lewende vertaling vertaal vers 1 baie dieselfde as die 1983 vertaling, wat ook maklik leesbaar is.
Die 1953 vertaling van vers 2 is baie korrek in hoe dit vertaal is, maar die sinskonstruksie kan verwarrend wees. Hier doen die Boodskap baie goed om 'n tipe taal te gebruik wat vir ons almal bekend is, naamlik dat dit die rondte gedoen het... Met ander woorde skinder. Jy kan selfs sê die nuus versprei.
Die laaste deel van vers 2 word basies presies dieselfde in al die vertalings gelewer, naamlik dat almal afgespreek het om stil te wees tot die volgende oggend en dan vir Simson te vermoor.
Fase 2: Wat probeer die skrywers van die Bybel vir ons sê?
# Simson was die tipe ou wat gekuier het by 'n vrou wat hy nie moes nie.
# Simson was iemand oor wie daar baie geprat was.
# Simson het altyd die gevaar geloop dat iemand hom sou wou vermoor, en sou later in sy lewe sien dat dit vir verskillende redes sou wees.
Fase 3: Wat leer die verskillende vertalings ons?
Vanuit die verskillende vetalings is dit duidelik dat mense kyk na mekaar se gedrag. Simson se swak gedrag word raakgesien. As hy nie daarheen gegaan het nie, sou daar waarskynlik niemand wees wat hom wou vermoor nie.
Wanneer ons na die groter prentjie kyk is dit duidelik dat hierdie 'n kenmerk was van Simson se lewe. Simson hang uit by plekke waar hy raakgesien kan word vir die verkeerde redes. Dit moet as n herinnering vir almal dien dat ons moet seker maak ons hang nie uit by plekke waar daar onnodige konflik kan wees nie.
Watter houvas het jou verlede op jou toekoms?
Dit is groot woorde. Dit is vir my so hartseer hoe maklik ons in die verlede vasgevang word. En ek wil nou nie op 'n onsensitiewe manier hieroor praat nie, want hierdie is 'n baie netelige onderwerp wat nie sommer ligtelik hanteer moet word nie. Ongelukkig bly en leef ons in 'n samelewing wat soveel skade doen, wat mense se toekoms verwoes deur optrede wat sy oorsprong het in alkohol, slegte verhoudinge, egskeiding, gesinsgeweld, emosionele geweld, druk om die beste te wees, ag, daar kan soveel meer wees. In hierdie proses word kinders groot wat dikwels nooit ooit weer hierdie juk van hulle verlede afgooi nie, want die letsels wat die verlede laat maak dat mense nooit tot hulle volle potensiaal ontwikkel nie.
Dit lei tot 'n swak selfbeeld, 'n minderwaardigheidskompleks en dan die hartseerste deel is dat die geskiedenis homself dan begin herhaal. Want wat met my gebeur het, laat ek dan met my kinders gebeur. Want jy sien, wat agter my lê, laat ek dan toe om te dikteer wat voor my gebeur. Die meeste mense kry nie sommer dit reg om uit hulleself hierdie bande te verbreek nie. Maar Goddank, met die hulp van die Here, is dit moontlik.
​Fil 3 :13 -14: Ek verbeel my nie dat ek dit alles al het nie. Maar een ding doen ek: ek maak my los van wat agter is en strek my uit na wat voor is. 14 Ek span my in om by die wenstreep te kom, sodat ek die hemelse prys kan behaal waartoe God my geroep het in Christus Jesus. Met Christus kan ek my losmaak van wat agter is.
​Die verlede hou ons vas in slawerny. Slawerny beteken dat ons nie self beheer het oor ons toekoms, of ons denke, of ons optrede nie. Die verlede maak dat ons net ou koeie raaksien en dit kom dan in ons dag tot dag lewe na die oppervlak toe, ook in ons gedrag. Dit maak dat ons alle hoop vir die toekoms verloor. Dat die lewe nie meer die moeite werd raak nie. So asof ons dan sê dat niks in die toekoms beter kan wees as die verlede nie.
​Ps 119:105 U Woord is die lamp wat my die weg wys, die lig op my pad.
'n Toekoms saam met die Here, gee hoop. Verander jou toekoms deur gebed. Gaan pleit by die Here vir oorwinning oor die verlede, gaan gryp Hom vas. Hy is 100% getrou. Gaan maak klaar met wat agter is. Haak daardie waentjie wat net swaarder en swaarder word, los, moenie daardie bagasie saam met jou neem nie.